
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, ул. “Г.С.Раковски” №112,  тел: (+359 2)   9234 333, факс: (+359 2) 980 68 86



Р Е Ш Е Н И Е
№  РП-444-18-059
Днес, 19.12.2018 година, в град София, Комисията за противодействие на корупцията и за отнемане на незаконно придобитото имущество, в състав:
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева
У С Т А Н О В И:
Производството е образувано по реда на чл.71, ал.1, пр.1 от Закона за противодействие на корупцията и за отнемане на незаконно придобитото имущество (ЗПКОНПИ), въз основа на писмо от ***, с което ни препраща по компетентност сигнал, който на основание чл.47, ал.3 от ЗПКОНПИ е регистриран в Комисия за противодействие на корупцията и за отнемане на незаконно придобитото имущество (КПКОНПИ) с рег. № ЦУ01/С-444/01.10.2018г.
Сигналът е насочен против И.С.Н. – Директор на *** СУ „Д.М.“, гр. С.
По същество, в подадения сигнал се твърди, че през 2014г., Н. е назначила дъщеря си – С.В.Н.К. в поверената й институция, без същата да притежава необходимите документи и квалификация за заемане на длъжността.
Към сигнала са приложени: Сигнал-възражение от *** до КБККИПЕ при НС – рег. № ККИПЕ-853-22/13/05.09.2018г. по описа на НС; сигнал с вх. рег. №01-509/09.11.2017г. по описа на КПУКИ; сигнал до МОН с рег. №94-936/20.03.2018г. по описа на МОН; отговор от МОН с рег. №94-936/04.04.2018г. по описа на МОН и писмо с рег. №С-2017-194#12/20.04.2018г. по описа на КПКОНПИ.
Комисията служебно е извършила справки в Регистър БУЛСТАТ и Регистъра на институциите в системата на предучилищното и училищното образование, воден от МОН.
При така извършената проверка, Комисията за противодействие на корупцията 
и за отнемане на незаконно придобитото имущество 
установи следното от фактическа страна:
Сигналът е подаден от физическо лице, с посочени три имена, адрес за кореспонденция и телефон, като същият е подписан.
От извършените справки е видно, че И.С.Н. с ЕГН *** е Директор на *** СУ „Д.М.“, гр. С., считано от 28.09.2010г.
От извършена служебна проверка е видно, че пред КПКОНПИ е налице висящо производство по сигнал с рег. №С-2017-194/09.11.2017г., образуван пред Комисията за предотвратяване и установяване на конфликт на интереси (КПУКИ), в който се съдържат идентични твърдения относно наличие на конфликт на интереси по отношение на И.С.Н., във връзка с назначаването на дъщеря й като преподавател в училището.
При така установената фактическа обстановка, Комисията за противодействие на корупцията и за отнемане на незаконно придобитото имущество
стигна до следните правни изводи:
Предпоставките за започване на производството за установяване на конфликт на интереси са уредени в чл.47, ал.1 и чл.48, ал.1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл.9 от АПК. При липсата на предвидените в закона условия производството следва да се прекрати.
Сигналът е подаден от лице, идентифицирано по смисъла на чл.48, ал.1, т.1 от ЗПКОНПИ и е подписан.
От извършените справки се установи, че И.С.Н. с ЕГН *** изпълнява длъжността Директор на ** СУ „Д.М.“, гр. С., считано от 28.09.2010г. В това си качество, И.Н. не е лице, заемащо висша публична длъжност по смисъла на чл.6, ал.1, т.1-50 от ЗПКОНПИ, но заеманата от нея длъжност попада в обхвата на разпоредбата на §2, ал.1, т.3 от ЗПКОНПИ.
Наличието на лице, заемащо висша публична длъжност е съществена материалноправна предпоставка за провеждане на настоящото производство пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка – субект, или лице, заемащо висша публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на настоящото производство.
От извършена служебна проверка се установи, че пред КПКОНПИ е налице висящо производство по сигнал с рег. №С-2017-194/09.11.2017г., насочен против И.С.Н., в който се съдържат идентични твърдения за наличие на конфликт на интереси по отношение на лицето, във връзка с назначаването на дъщеря й – С.В.Н.К. като преподавател в повереното й училище.
Предвид горното, в настоящото решение следва изрично да се посочи, че към датата на подаване на сигнал с рег. № С-2017-194/09.11.2017г. – 09.11.2017г., действащ е бил Закона за предотвратяване и установяване на конфликт на интереси (ЗПУКИ, отм., ДВ, бр.7 от 19.01.2018г.) като към онзи момент, И.С.Н. е била лице, заемащо публична длъжност по смисъла на чл.3, т.23 от ЗПУКИ (отм.). По силата на §6, ал.3 от Преходните и заключителните разпоредби на Закона за противодействие на корупцията и за отнемане на незаконно придобитото имущество (ПЗР на ЗПКОНПИ), действащ от 23.01.2018г., КПКОНПИ е пълноправен правоприемник на Комисията за предотвратяване и установяване на конфликт на интереси, поради което, на основание §5, ал.1, във връзка с §3, т.3 от ПЗР на ЗПКОНПИ, ще се произнесе с решение по сигнал с рег. № С-2017-194/09.11.2017г. по реда, предвиден в ЗПУКИ (отм.). За приетото от КПКОНПИ решение по производство с рег. № С-2017-194/09.11.2017г., органът по назначаване на лицето, ще бъде уведомен изрично по законоустановения за това ред.
Предвид гореизложеното, на основание чл.27, ал.2, т.6 от АПК, във вр. с чл.6, ал.1 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество
Р Е Ш И:
ПРЕКРАТЯВА производството по сигнал с рег. № ЦУ01/С-444/01.10.2018г., насочен против И.С.Н. с ЕГН ***, Директор на *** СУ „Д.М.“, гр. С.
На основание чл.76, ал.2 от ЗПКОНПИ прокуратурата може да протестира решението пред Административен съд – София град в едномесечен срок от съобщаването му.
КОМИСИЯ:

Заместник - председател:……/П/…………/Антон Славчев/

Член:……………/П/…………………../Антоанета Цонкова/

Член:……………/П/……...……………....…/Пламен Йоцов/

Член:……………/П/……………………..../Силвия Къдрева/

